Maska (film, 1994)
Maska (ing. The Mask) — Çak Rassellin rejissorluğu ilə 1994-cü ildə çəkilmiş amerikan superqəhrəman filmi. Film Dark Horse Comics tərəfindən nəşr olunan "Maska" komiksi əsasında çəkilmişdir. Ssenari müəllifləri Maykl Fellon və Mark Veraydendir. Bu "Maska" seriyasının ilk filmidir. Baş rolları Cim Kerri, Piter Riqert, Piter Qrin, Emi Yazbek, Riçard Ceni və Kameron Diaz canlandırır. Kerri sehrli bir maskanı tapan bank məmuru Stenli Epkessin rolunu canlandırır. Maska, nadinc bir obraz kimi təsvir olunur. Sonra o supergücləri ilə superqəhrəman olur, lakin Qanqster Doryan Tayrell, maskadan istifadə etmək niyyətində olduqda mafiya tərəfindən onun qəhrəmanlığı sonlandırılır. Film 29 iyul 1994-cü ildə New Line Cinema tərəfindən buraxılıb və ticari bir uğur qazanıb. Film 18–23 milyon dollar büdcəyə məxsuskən, 351 milyon dollardan çox qazandı. Buna görə film "Supermen"dən sonra komiks əsasında qurulan ikinci ən gəlirli film oldu. 1990-cı ilin əsas aktyoru olmaq Kerrinin nüfuzunu möhkəmləndirdi. Kerri öz roluna görə "Qızıl Qlobus" mükafatına namizəd göstərildi, həmçinin film də "Ən Yaxşı Vizual Effektlərə" görə "Oskar" mükafatına namizəd görüldü. Kerrinin rol almadığı davam filmi "Son of the Mask" 2005-ci ildə çıxdı və uğursuzluqla nəticələndi.